Acțiune introdusă la 24 august 2023 – Boehringer Ingelheim Pharma/EUIPO - Glenmark Pharmaceuticals Europe (Forma unui inhalator)
(Cauza T-524/23)
Limba în care a fost formulată acțiunea: engleza
Părțile
Reclamantă: Boehringer Ingelheim Pharma GmbH & Co. KG (Ingelheim, Germania) (reprezentanți: I. Fowler și C. Stöber, avocați)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Glenmark Pharmaceuticals Europe Ltd (Watford, Regatul Unit)
Datele privind procedura în fața EUIPO
Titularul mărcii în litigiu: reclamanta
Marca în litigiu: marca Uniunii Europene tridimensională (Forma unui inhalator) – cererea de înregistrare nr. 1 243 484
Procedura care s-a aflat pe rolul EUIPO: procedură de declarare a nulității
Decizia atacată: Decizia Camerei a patra de recurs a EUIPO din 13 iunie 2023, în cauza R 1558/2021-4
Concluziile
Reclamanta solicită Tribunalului:
anularea deciziei atacate;
obligarea pârâtului la plata cheltuielilor de judecată și, în cazul în care aceasta formulează cerere de intervenție, a celeilalte părți din procedura care s-a aflat pe rolul camerei de recurs.
Motivele invocate
încălcarea articolului 59 alineatul (1) litera (a) din Regulamentul (UE) 2017/1001 al Parlamentului European și al Consiliului, coroborat cu articolul 7 alineatul (1) litera (e) punctul (ii) din Regulamentul (CE) nr. 40/94 al Consiliului;
încălcarea articolului 94 din Regulamentul (UE) 2017/1001 al Parlamentului European și al Consiliului
____________